Balearska burnica
Balearska burnica (lat. Puffinus mauretanicus), vrsta morske ptice iz porodice zovoja. Nekad je smatrana podvrstom malog zovoja, ali i gregule.

Opis i stanište
Balearska burnica je ptica veličine. Prosječno je duga 35-40 cm, s rasponom krila 85-90 cm. Boja perja varira od tamno smeđe na leđnoj strani tijela do prljavo bijele na trbušnoj.

Gnijezdi se na Balearskim otocima, po kojim je i dobila ime. Jako je društvena i često se viđa u velikim skupinama, posebno u jesen. Na moru je tiha, a za vrijeme sezone parenja vrlo glasno gakće u večernjim satima. Hrani se ribama i mekušcima. Ne slijedi ribarske brodove kao neki njegovi rođaci.

Ugroženost
Međunarodni savez za zaštitu prirode (IUCN) uvrstio je ovu vrstu među kritično ugrožene, s procijenjenim vremenom vjerojatnog izumiranja u slijedećih 40 godina. Uzroci smanjenja broja jedinki je smanjenje staništa radi pretjerane izgrađenosti turističkih struktura na Balearskim otocima, kao i predacija mladih od strane mačaka i štakora.

Reference

Zovoji